அவரிடம் முத்திரையிட்டு மூடிய கடிதமொன்றை அவர்கள் கொடுத்தார்கள். பாலைவனத்தில் தெற்குப் புறமாக இரண்டு நாள் பிரயாண தூரத்தைக் கடந்தபின்னரே அக்கடிதத்தை அவர்கள் பிரித்துப் படிக்க வேண்டுமென்பது கடுமையான கட்டளை. அவ்வாறே அவர்கள் இரண்டு நாள் வழி நடந்து, பிறகு அந்த ஓலையைப் பிரித்துப் பார்த்தார்கள். "குறைஷிகளின் நடமாட்டம் எந்த அளவுக்கு இருக்கிற தென்பதைக் கண்டறிய நீங்கள் நேரே நக்லா (Nakhla) என்னுமிடத்துக்குச் செல்லுங்கள். அவர்கள் நமக்கெதிராக என்ன திட்டமிடுகிறார்கள் என்பதைக் கண்டறியுங்கள். இப்போது நாம் விழிப்புணர்ச்சியுடன் இருந்தாக வேண்டும். ஜாக்கிரதை!" என்னும் கட்டளை அதில் பொறிக்கப்பட்டிருந்தது. அப்படியே அவர்கள் நக்லாவைச் சென்று அடைந்தார்கள்.